ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 8 /2553 เรื่อง ข้อกําหนดเพิ่มเติมที่เกี่ยวข้องกับการเสนอขาย ใบสําคัญแสดงสิทธิอนุพันธ์ที่ออกใหม่ อาศัยอํานาจตามความในมาตรา 72 และมาตรา 81 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย และอาศัยอํานาจตามความในข้อ 11 ข้อ 21(3) ข้อ 29(2) (ข) ข้อ 30(2) วรรคสอง ประกอบกับข้อ 30(2) (ข) ข้อ 32 ข้อ 33 และข้อ 36(3) แห่งประกาศคณะกรรมการกํากับตลาดทุน ที่ ทจ. 15/2553 เรื่อง การออกและเสนอขายใบสําคัญแสดงสิทธิอนุพันธ์ ลงวันที่ 1 เมษายน พ.ศ. 2553 สํานักงานออกข้อกําหนดไว้ดังต่อไปนี้ข้อ ๑ ประกาศนี้(1) เป็นข้อกําหนดเพิ่มเติมที่ใช้ประกอบกับข้อกําหนดตามประกาศคณะกรรมการกํากับตลาดทุนว่าด้วยการออกและเสนอขายใบสําคัญแสดงสิทธิอนุพันธ์(2) เป็นการกําหนดหน้าที่ของผู้ที่เกี่ยวข้องซึ่งมีหน้าที่ก่อนและภายหลังการเสนอขายใบสําคัญแสดงสิทธิอนุพันธ์ที่ออกใหม่ข้อ ๒ ประกาศนี้มีข้อกําหนดในเรื่องดังต่อไปนี้(1) แบบคําขออนุญาตเสนอขายใบสําคัญแสดงสิทธิอนุพันธ์ที่ออกใหม่ และการยื่นเอกสาร หลักฐาน หรือรายงานที่เกี่ยวข้อง ตามหมวด 1(2) การขอตรวจสอบและการยืนยันการอนุญาตให้ใช้หุ้นอ้างอิง ตามหมวด 2(3) ผู้สอบบัญชีของผู้ค้ําประกันการชําระหนี้ตามใบสําคัญแสดงสิทธิอนุพันธ์ ตามหมวด 3(4) ข้อกําหนดเกี่ยวกับร่างหนังสือชี้ชวน ตามหมวด 4 (5) การรายงานผลการขายใบสําคัญแสดงสิทธิอนุพันธ์ต่อประชาชน และการรายงานผลการใช้สิทธิ ตามหมวด 5ข้อ ๓ ในประกาศนี้"หุ้นอ้างอิง" หมายความว่า หุ้นใดหุ้นหนึ่งหรือหลายหุ้นที่ออกโดยบุคคลอื่นซึ่งไม่ใช่ผู้ออกใบสําคัญแสดงสิทธิอนุพันธ์ และเป็นหุ้นที่(ก) ผู้ถือใบสําคัญแสดงสิทธิอนุพันธ์มีสิทธิที่จะซื้อหรือขายให้แก่ผู้ออกใบสําคัญแสดงสิทธิอนุพันธ์ หรือ(ข) ผู้ออกใบสําคัญแสดงสิทธิอนุพันธ์กําหนดให้ใช้ราคาของหุ้นนั้นเป็นฐานในการคํานวณจํานวนเงินที่ผู้ถือใบสําคัญแสดงสิทธิอนุพันธ์ดังกล่าวมีสิทธิจะได้รับหมวด ๑ แบบคําขออนุญาตเสนอขายใบสําคัญแสดงสิทธิอนุพันธ์ที่ออกใหม่ และการยื่นเอกสาร หลักฐาน หรือรายงานที่เกี่ยวข้อง ข้อ ๔ ให้ผู้ที่ประสงค์จะเสนอขายใบสําคัญแสดงสิทธิอนุพันธ์ที่ออกใหม่ยื่นคําขออนุญาตและเอกสารหลักฐานดังต่อไปนี้ต่อสํานักงาน (1) ในกรณีเป็นการเสนอขายใบสําคัญแสดงสิทธิอนุพันธ์ที่ออกใหม่ที่มีทรัพย์สินเป็นประกันเต็มจํานวน ให้ยื่นคําขออนุญาตและเอกสารหลักฐานตามแนวทางและวิธีการที่จัดไว้ในเว็บไซต์ของสํานักงาน พร้อมทั้งชําระค่าธรรมเนียมคําขออนุญาตในวันยื่นคําขอนั้น (2) ในกรณีเป็นการเสนอขายใบสําคัญแสดงสิทธิอนุพันธ์ที่ออกใหม่ที่มีทรัพย์สินเป็นประกันบางส่วนหรือไม่มีทรัพย์สินเป็นประกัน ให้ยื่นคําขอพิจารณาลักษณะของผู้ขออนุญาตและคําขออนุญาตเสนอขายใบสําคัญแสดงสิทธิอนุพันธ์ที่ออกใหม่แต่ละครั้ง พร้อมด้วยเอกสารหลักฐาน ตามแนวทางและวิธีการที่จัดไว้ในเว็บไซต์ของสํานักงาน ทั้งนี้ ให้ชําระค่าธรรมเนียมคําขอในวันยื่นคําขอพิจารณาลักษณะของผู้ขออนุญาตนั้น ข้อ ๕ เพื่อประโยชน์ในการพิจารณาคุณสมบัติของผู้ค้ําประกันตามที่กําหนดไว้ในข้อ 29(2) (ข) และข้อ 30(2) วรรคสองแห่งประกาศคณะกรรมการกํากับตลาดทุน ที่ ทจ. 15/2553 เรื่อง การออกและเสนอขายใบสําคัญแสดงสิทธิอนุพันธ์ ลงวันที่ 1 เมษายน พ.ศ. 2553 ซึ่งกําหนดให้ผู้สอบบัญชีของผู้ค้ําประกันต้องได้รับความเห็นชอบจากสํานักงาน ในกรณีที่ผู้ค้ําประกันของผู้ขออนุญาตเสนอขายใบสําคัญแสดงสิทธิอนุพันธ์เป็นนิติบุคคลที่จัดตั้งขึ้นตามกฎหมายต่างประเทศ ให้ผู้สอบบัญชีที่สามารถทําการสอบบัญชีของผู้ค้ําประกันดังกล่าวได้โดยชอบด้วยกฎหมายหรือกฎเกณฑ์ของประเทศที่นิติบุคคลนั้นจัดตั้งขึ้น หรือของหน่วยงานทางการซึ่งเป็นผู้กํากับดูแลการประกอบธุรกิจของผู้ค้ําประกันดังกล่าว เป็นผู้สอบบัญชีที่ได้รับความเห็นชอบจากสํานักงาน ข้อ ๖ ให้ผู้ได้รับอนุญาตให้เสนอขายใบสําคัญแสดงสิทธิอนุพันธ์ที่ออกใหม่ดําเนินการตามหลักเกณฑ์ที่กําหนด เมื่อมีกรณีดังต่อไปนี้ (1) ในกรณีที่มีการแก้ไขเพิ่มเติมข้อกําหนดสิทธิ ให้จัดส่งสําเนาข้อกําหนดสิทธิที่แก้ไขเพิ่มเติมซึ่งได้มีการรับรองความถูกต้องโดยผู้มีอํานาจลงนามผูกพันของผู้ได้รับอนุญาต ภายในห้าวันทําการนับแต่วันที่มีการแก้ไขเพิ่มเติมข้อกําหนดสิทธิ(2) ในกรณีที่มีการผิดข้อตกลงในการชําระหนี้ตามใบสําคัญแสดงสิทธิอนุพันธ์ให้รายงานกรณีดังกล่าวต่อสํานักงานโดยไม่ชักช้า หมวด ๒ การตรวจสอบและการยืนยันการอนุญาตให้ใช้หุ้นอ้างอิง ข้อ ๗ ผู้ที่ประสงค์จะออกและเสนอขายใบสําคัญแสดงสิทธิอนุพันธ์ที่มีทรัพย์สินเป็นประกันบางส่วนหรือไม่มีทรัพย์สินเป็นประกัน โดยใบสําคัญแสดงสิทธิอนุพันธ์ดังกล่าวมีหลักทรัพย์อ้างอิงเป็นหุ้น ไม่ว่าจะเป็นหุ้นใดหุ้นหนึ่งหรือกลุ่มหุ้น ให้มีการตรวจสอบและยืนยันการอนุญาตให้ใช้หุ้นอ้างอิงตามหลักเกณฑ์ดังนี้ (1) ในกรณีที่ผู้ออกใบสําคัญแสดงสิทธิอนุพันธ์มิได้มีวัตถุประสงค์เพื่อนําใบสําคัญแสดงสิทธิอนุพันธ์ดังกล่าวไปเป็นหลักทรัพย์จดทะเบียนในตลาดหลักทรัพย์ ให้ยื่นคําขอตรวจสอบการใช้หุ้นอ้างอิงตามแนวทางและวิธีการที่จัดไว้ในเว็บไซต์ของสํานักงาน และชําระค่าธรรมเนียมคําขอดังกล่าว ก่อนการเสนอขายใบสําคัญแสดงสิทธิอนุพันธ์ในแต่ละครั้ง(2) ในกรณีอื่นนอกจาก (1) หากผู้ออกใบสําคัญแสดงสิทธิอนุพันธ์ได้รับการยืนยันการอนุญาตให้ใช้หุ้นอ้างอิงจากตลาดหลักทรัพย์แล้ว ให้ผู้ออกใบสําคัญแสดงสิทธิอนุพันธ์ดังกล่าวสามารถใช้หุ้นอ้างอิงนั้นได้ โดยถือว่าสํานักงานได้ตรวจสอบและยืนยันการอนุญาตให้ใช้หุ้นอ้างอิงนั้นได้ข้อ ๘ ในกรณีที่มีการยื่นคําขอตรวจสอบการใช้หุ้นอ้างอิงตามข้อ 7(1) สํานักงานจะแจ้งผลการตรวจสอบการใช้หุ้นอ้างอิงพร้อมกับการแจ้งผลการพิจารณาคําขออนุญาตเสนอขายใบสําคัญแสดงสิทธิอนุพันธ์ที่ออกใหม่แต่ละครั้งตามข้อ 4(2) ภายในห้าวันทําการนับแต่วันที่สํานักงานได้รับเอกสารหลักฐานครบถ้วนในกรณีที่สํานักงานแจ้งผลการตรวจสอบโดยยืนยันการอนุญาตให้ใช้หุ้นอ้างอิงได้ สํานักงานอาจกําหนดระยะเวลาในการใช้หุ้นอ้างอิงนั้นด้วยก็ได้ โดยหากผู้ได้รับแจ้งยืนยันไม่ออกใบสําคัญแสดงสิทธิอนุพันธ์ที่ใช้หุ้นอ้างอิงดังกล่าวภายในระยะเวลาที่กําหนด ให้ถือว่าการยืนยันการอนุญาตให้ใช้หุ้นอ้างอิงดังกล่าวสิ้นผลลงข้อ ๙ ที่ยื่นคําขอตรวจสอบการใช้หุ้นอ้างอิงตามข้อ 7(1) จะได้รับแจ้งผลการตรวจสอบโดยยืนยันการอนุญาตให้ใช้หุ้นอ้างอิงได้ต่อเมื่อสํานักงานพิจารณาเห็นว่าการใช้หุ้นอ้างอิงนั้นเป็นไปตามหลักเกณฑ์ดังต่อไปนี้ (1) การใช้หุ้นอ้างอิงในกรณีดังกล่าวจะไม่ส่งผลกระทบต่อเสถียรภาพหรือความน่าเชื่อถือของตลาดทุน (2) เมื่อรวมจํานวนหุ้นอ้างอิงดังต่อไปนี้แล้วมีจํานวนไม่เกินอัตราที่กําหนดไว้ในข้อบังคับตลาดหลักทรัพย์แห่งประเทศไทยว่าด้วยการรับใบสําคัญแสดงสิทธิอนุพันธ์เป็นหลักทรัพย์จดทะเบียน (ก) จํานวนหุ้นอ้างอิงที่ยื่นขอตรวจสอบในครั้งนี้ และ (ข) จํานวนหุ้นอ้างอิงของใบสําคัญแสดงสิทธิอนุพันธ์ที่ได้รับการยืนยันการอนุญาตให้ใช้เป็นหุ้นอ้างอิงตามข้อ 7 แล้ว ทั้งส่วนที่ยังไม่ได้เสนอขายใบสําคัญแสดงสิทธิอนุพันธ์และส่วนที่เสนอขายใบสําคัญแสดงสิทธิอนุพันธ์ไปแล้วแต่ยังไม่สิ้นสุดอายุ ข้อ ๑๐ เพื่อประโยชน์ในการพิจารณาคุณสมบัติของผู้ค้ําประกันตามที่กําหนดไว้ในข้อ 29(2) (ข) และข้อ 30(2) วรรคสองแห่งประกาศคณะกรรมการกํากับตลาดทุน ที่ ทจ. 15/2553 เรื่อง การออกและเสนอขายใบสําคัญแสดงสิทธิอนุพันธ์ ลงวันที่ 1 เมษายน พ.ศ. 2553 ซึ่งกําหนดให้ผู้สอบบัญชีของผู้ค้ําประกันต้องได้รับความเห็นชอบจากสํานักงาน ในกรณีที่ผู้ค้ําประกันของผู้ขออนุญาตเสนอขายใบสําคัญแสดงสิทธิอนุพันธ์เป็นนิติบุคคลที่จัดตั้งขึ้นตามกฎหมายต่างประเทศ ให้ผู้สอบบัญชีที่สามารถทําการสอบบัญชีของผู้ค้ําประกันดังกล่าวได้โดยชอบด้วยกฎหมายหรือกฎเกณฑ์ของประเทศที่นิติบุคคลนั้นจัดตั้งขึ้น หรือของหน่วยงานทางการซึ่งเป็นผู้กํากับดูแลการประกอบธุรกิจของผู้ค้ําประกันดังกล่าว เป็นผู้สอบบัญชีที่ได้รับความเห็นชอบจากสํานักงาน หมวด ๓ ผู้สอบบัญชีของผู้ค้ําประกันการชําระหนี้ ตามใบสําคัญแสดงสิทธิอนุพันธ์ ข้อ ๑๑ เพื่อประโยชน์ในการพิจารณาคุณสมบัติของผู้ค้ําประกันตามที่กําหนดไว้ในข้อ 29(2) (ข) และข้อ 30(2) วรรคสองแห่งประกาศคณะกรรมการกํากับตลาดทุน ที่ ทจ. 15/2553 เรื่อง การออกและเสนอขายใบสําคัญแสดงสิทธิอนุพันธ์ ลงวันที่ 1 เมษายน พ.ศ. 2553 ซึ่งกําหนดให้ผู้สอบบัญชีของผู้ค้ําประกันต้องได้รับความเห็นชอบจากสํานักงาน ในกรณีที่ผู้ค้ําประกันของผู้ขออนุญาตเสนอขายใบสําคัญแสดงสิทธิอนุพันธ์เป็นนิติบุคคลที่จัดตั้งขึ้นตามกฎหมายต่างประเทศ ให้ผู้สอบบัญชีที่สามารถทําการสอบบัญชีของผู้ค้ําประกันดังกล่าวได้โดยชอบด้วยกฎหมายหรือกฎเกณฑ์ของประเทศที่นิติบุคคลนั้นจัดตั้งขึ้น หรือของหน่วยงานทางการซึ่งเป็นผู้กํากับดูแลการประกอบธุรกิจของผู้ค้ําประกันดังกล่าว เป็นผู้สอบบัญชีที่ได้รับความเห็นชอบจากสํานักงาน หมวด ๔ ข้อกําหนดเกี่ยวกับร่างหนังสือชี้ชวน ส่วน ๑ รูปแบบของร่างหนังสือชี้ชวน ข้อ ๑๒ แบบของร่างหนังสือชี้ชวนที่ผู้เสนอขายใบสําคัญแสดงสิทธิอนุพันธ์ต้องยื่นต่อสํานักงาน ให้อนุโลมใช้ตามแบบแสดงรายการข้อมูลการเสนอขายใบสําคัญแสดงสิทธิอนุพันธ์ที่ผู้เสนอขายใบสําคัญแสดงสิทธิอนุพันธ์มีหน้าที่ยื่นต่อสํานักงานตามประกาศคณะกรรมการกํากับตลาดทุนว่าด้วยการออกและเสนอขายใบสําคัญแสดงสิทธิอนุพันธ์ เว้นแต่ในส่วนที่เกี่ยวกับงบการเงินท้ายแบบแสดงรายการข้อมูล ให้ผู้เสนอขายใบสําคัญแสดงสิทธิอนุพันธ์แนบงบการเงินประจํางวดการบัญชีอย่างน้อยปีล่าสุดก่อนปีที่ยื่นร่างหนังสือชี้ชวน และงบการเงินรายไตรมาสล่าสุด โดยเปรียบเทียบกับช่วงระยะเวลาเดียวกันของปีก่อนความในวรรคหนึ่งมิให้ใช้บังคับกับผู้เสนอขายใบสําคัญแสดงสิทธิอนุพันธ์ที่ประสงค์จะเสนอขายใบสําคัญแสดงสิทธิอนุพันธ์ครั้งต่อ ๆ ไปในลักษณะเป็นโครงการโดยใช้แบบ 69-dw-ข้อมูลหลัก เป็นฐานสําหรับการยื่นแบบแสดงรายการข้อมูลการเสนอขายใบสําคัญแสดงสิทธิอนุพันธ์ครั้งต่อ ๆ ไป ทั้งนี้ ให้ผู้เสนอขายใบสําคัญแสดงสิทธิอนุพันธ์ดังกล่าวยื่นร่างหนังสือชี้ชวนต่อสํานักงานตามวิธีการที่กําหนดไว้ในเว็บไซต์ของสํานักงานข้อ ๑๓ ร่างหนังสือชี้ชวนต้องมีข้อความดังต่อไปนี้ในหน้าแรก "บุคคลทั่วไปสามารถขอตรวจสอบหรือขอสําเนาแบบแสดงรายการข้อมูลและร่างหนังสือชี้ชวนได้ที่ศูนย์สารสนเทศตลาดทุน สํานักงานคณะกรรมการกํากับหลักทรัพย์และตลาดหลักทรัพย์ ชั้น 15 อาคารจีพีเอฟ วิทยุ เลขที่ 93/1 ถนนวิทยุ แขวงลุมพินี เขตปทุมวัน กรุงเทพมหานคร ในเวลาทําการของสํานักงาน หรือทาง " ข้อ ๑๔ ในกรณีใดที่ประกาศคณะกรรมการกํากับตลาดทุนว่าด้วยการออกและเสนอขายใบสําคัญแสดงสิทธิอนุพันธ์ กําหนดให้ผู้เสนอขายใบสําคัญแสดงสิทธิอนุพันธ์ต้องจัดให้มีที่ปรึกษาทางการเงินที่อยู่ในบัญชีที่สํานักงานให้ความเห็นชอบเป็นผู้ร่วมจัดทําแบบแสดงรายการข้อมูลการเสนอขายใบสําคัญแสดงสิทธิอนุพันธ์ ให้ผู้เสนอขายใบสําคัญแสดงสิทธิอนุพันธ์จัดให้มีที่ปรึกษาทางการเงินเป็นผู้ร่วมจัดทําร่างหนังสือชี้ชวนด้วยข้อ ๑๕ ในกรณีที่ผู้เสนอขายใบสําคัญแสดงสิทธิอนุพันธ์ประสงค์จะจัดทําร่างหนังสือชี้ชวนตามข้อ 12 ในรูปแผ่นบันทึกข้อมูล เพื่อให้ผู้จองซื้อมีสิทธิเลือกรับหนังสือชี้ชวนตามรูปแบบที่ต้องการ แผ่นบันทึกข้อมูลดังกล่าวจะต้องมีข้อมูลถูกต้องตรงกันและนําเสนอข้อมูลในรูปแบบเดียวกันกับร่างหนังสือชี้ชวนตามข้อ 12 ผู้เสนอขายใบสําคัญแสดงสิทธิอนุพันธ์ต้องส่งแผ่นบันทึกข้อมูลตามวรรคหนึ่งต่อสํานักงานก่อนหรืออย่างช้าภายในวันที่แบบแสดงรายการข้อมูลการเสนอขายใบสําคัญแสดงสิทธิอนุพันธ์และร่างหนังสือชี้ชวนเริ่มมีผลใช้บังคับส่วน ๒ การลงลายมือชื่อในร่างหนังสือชี้ชวน ข้อ ๑๖ ให้ผู้เสนอขายใบสําคัญแสดงสิทธิอนุพันธ์ลงลายมือชื่อเพื่อรับรองความถูกต้องและครบถ้วนของข้อมูลไว้ในร่างหนังสือชี้ชวน ในกรณีที่ผู้เสนอขายใบสําคัญแสดงสิทธิอนุพันธ์เป็นนิติบุคคล ให้ผู้มีอํานาจลงนามผูกพันนิติบุคคลดังกล่าวทุกคนเป็นผู้ลงลายมือชื่อพร้อมทั้งประทับตราสําคัญของนิติบุคคลนั้นด้วย (ถ้ามี) ในกรณีเป็นการเสนอขายใบสําคัญแสดงสิทธิอนุพันธ์ที่ได้จัดให้มีที่ปรึกษาทางการเงิน ให้ผู้มีอํานาจลงนามผูกพันที่ปรึกษาทางการเงินลงลายมือชื่อพร้อมทั้งประทับตราบริษัทด้วย (ถ้ามี)ข้อ ๑๗ ในกรณีที่มีเหตุจําเป็นและสมควรทําให้บุคคลที่ต้องลงนามเพื่อนิติบุคคลตามข้อ 16 วรรคหนึ่ง ไม่สามารถลงลายมือชื่อได้ ให้นิติบุคคลดังกล่าวปฏิบัติให้เป็นไปตามหลักเกณฑ์ดังต่อไปนี้ เว้นแต่ได้รับการผ่อนผันจากสํานักงาน(1) หากเหตุที่ทําให้บุคคลดังกล่าวบุคคลใดไม่สามารถลงลายมือชื่อได้ เกิดจากการที่บุคคลดังกล่าวอยู่ในภาวะไม่สามารถรู้ผิดชอบหรือไม่สามารถบังคับตนเองได้เนื่องจากเจ็บป่วยทางร่างกายหรือทางจิต ผู้เสนอขายใบสําคัญแสดงสิทธิอนุพันธ์นั้นไม่จําเป็นต้องให้ผู้มีอํานาจลงนามผูกพันนิติบุคคลรายดังกล่าวลงลายมือชื่อในร่างหนังสือชี้ชวน(2) หากเหตุที่ทําให้บุคคลดังกล่าวบุคคลใดไม่สามารถลงลายมือชื่อได้ เกิดจากกรณีอื่นนอกจากที่ระบุใน (1) เมื่อเหตุดังกล่าวหมดสิ้นไป ให้ผู้เสนอขายใบสําคัญแสดงสิทธิอนุพันธ์จัดให้บุคคลดังกล่าวลงลายมือชื่อทันทีข้อ ๑๘ ในกรณีที่เป็นการเสนอขายใบสําคัญแสดงสิทธิอนุพันธ์โดยเจ้าของใบสําคัญแสดงสิทธิอนุพันธ์ ผู้เสนอขายใบสําคัญแสดงสิทธิอนุพันธ์ต้องจัดให้ผู้มีอํานาจลงนามผูกพันนิติบุคคลที่ออกใบสําคัญแสดงสิทธิอนุพันธ์ลงลายมือชื่อเพื่อรับรองความถูกต้องและครบถ้วนของข้อมูลไว้ในร่างหนังสือชี้ชวนด้วยหมวด ๕ การรายงานผลการขายใบสําคัญแสดงสิทธิอนุพันธ์ ต่อประชาชน และการรายงานผลการใช้สิทธิ ข้อ ๑๙ ในกรณีที่เป็นการเสนอขายใบสําคัญแสดงสิทธิอนุพันธ์ที่ผู้เสนอขายมีหน้าที่ยื่นแบบแสดงรายการข้อมูลการเสนอขายใบสําคัญแสดงสิทธิอนุพันธ์และร่างหนังสือชี้ชวน ให้ผู้เสนอขายใบสําคัญแสดงสิทธิอนุพันธ์รายงานผลการขายใบสําคัญแสดงสิทธิอนุพันธ์ต่อสํานักงาน ตามแนวทางและวิธีการที่จัดไว้ในเว็บไซต์ของสํานักงาน ภายในสิบห้าวันนับแต่วันปิดการเสนอขาย เพื่อประโยชน์ตามข้อนี้ ในกรณีผู้เสนอขายใบสําคัญแสดงสิทธิอนุพันธ์มีการเสนอขายใบสําคัญแสดงสิทธิอนุพันธ์อย่างต่อเนื่อง วันปิดการเสนอขายให้หมายถึงวันสุดท้ายของแต่ละเดือนที่มีการเสนอขาย ในกรณีเป็นการเสนอขายใบสําคัญแสดงสิทธิอนุพันธ์ผ่านระบบการซื้อขายในตลาดหลักทรัพย์ หากผู้ออกใบสําคัญแสดงสิทธิอนุพันธ์ได้รายงานจํานวนใบสําคัญแสดงสิทธิอนุพันธ์ที่ขายต่อผู้ลงทุนและยังมิได้ซื้อกลับคืนมา (outstanding units) ต่อตลาดหลักทรัพย์ ตามหลักเกณฑ์ที่ตลาดหลักทรัพย์กําหนด ให้ถือว่าผู้ออกใบสําคัญแสดงสิทธิอนุพันธ์ได้รายงานผลการขายใบสําคัญแสดงสิทธิอนุพันธ์ต่อสํานักงานตามวรรคหนึ่งแล้ว ข้อ ๒๐ ให้ผู้ออกใบสําคัญแสดงสิทธิอนุพันธ์ซึ่งเสนอขายใบสําคัญแสดงสิทธิอนุพันธ์ในลักษณะใดลักษณะหนึ่งดังต่อไปนี้ ยื่นรายงานผลการใช้สิทธิตามใบสําคัญแสดงสิทธิอนุพันธ์ต่อสํานักงาน ตามแนวทางและวิธีการที่จัดไว้ในเว็บไซต์ของสํานักงาน ภายในสิบห้าวันนับแต่วันที่สิ้นสุดการใช้สิทธิในแต่ละครั้ง (1) การเสนอขายใบสําคัญแสดงสิทธิอนุพันธ์ที่ให้สิทธิที่จะได้รับชําระเงินที่คํานวณได้จากราคาหลักทรัพย์อ้างอิงหรือระดับของดัชนีหลักทรัพย์อ้างอิงต่อผู้ลงทุนสถาบันทั้งจํานวน และมีการจดข้อจํากัดการโอนใบสําคัญแสดงสิทธิอนุพันธ์นั้นกับสํานักงาน (2) การเสนอขายใบสําคัญแสดงสิทธิอนุพันธ์ที่ผู้ออกใบสําคัญแสดงสิทธิอนุพันธ์มีหน้าที่ยื่นแบบแสดงรายการข้อมูลการเสนอขายใบสําคัญแสดงสิทธิอนุพันธ์และร่างหนังสือชี้ชวน ในกรณีเป็นการเสนอขายใบสําคัญแสดงสิทธิอนุพันธ์ที่ได้รับยกเว้นการยื่นแบบแสดงรายการข้อมูลการเสนอขายใบสําคัญแสดงสิทธิอนุพันธ์และร่างหนังสือชี้ชวน และมีการส่งมอบหลักทรัพย์อ้างอิงให้แก่ผู้ถือใบสําคัญแสดงสิทธิอนุพันธ์ ให้ผู้ออกใบสําคัญแสดงสิทธิอนุพันธ์รายงานผลการขายหุ้นรองรับการใช้สิทธิตามใบสําคัญแสดงสิทธิอนุพันธ์ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการยกเว้นการยื่นแบบแสดงรายการข้อมูลการเสนอขายใบสําคัญแสดงสิทธิอนุพันธ์ในกรณีที่ผู้ถือใบสําคัญแสดงสิทธิอนุพันธ์ อาจใช้สิทธิตามใบสําคัญแสดงสิทธิอนุพันธ์ในลักษณะต่อเนื่องได้ตั้งแต่วันที่กําหนดให้ใช้สิทธิ ให้ผู้ออกใบสําคัญแสดงสิทธิอนุพันธ์ดังกล่าวยื่นรายงานตามวรรคหนึ่งต่อสํานักงานภายในสิบห้าวันนับแต่วันสุดท้ายของทุกเดือนที่มีการใช้สิทธิในกรณีเป็นการเสนอขายใบสําคัญแสดงสิทธิอนุพันธ์ผ่านระบบการซื้อขายในตลาดหลักทรัพย์ หรือเป็นการเสนอขายใบสําคัญแสดงสิทธิอนุพันธ์โดยมิได้ผ่านระบบดังกล่าว แต่ผู้ออกใบสําคัญแสดงสิทธิอนุพันธ์ได้ดําเนินการให้ใบสําคัญแสดงสิทธิอนุพันธ์นั้นเป็นหลักทรัพย์จดทะเบียนในตลาดหลักทรัพย์แล้ว หากผู้ออกใบสําคัญแสดงสิทธิอนุพันธ์รายงานผลการใช้สิทธิ ตามใบสําคัญแสดงสิทธิอนุพันธ์ต่อตลาดหลักทรัพย์ ตามหลักเกณฑ์ที่ตลาดหลักทรัพย์กําหนด ให้ถือว่าผู้ออกใบสําคัญแสดงสิทธิอนุพันธ์ได้รายงานผลการใช้สิทธิตามใบสําคัญแสดงสิทธิอนุพันธ์ต่อสํานักงานตามวรรคหนึ่งหรือวรรคสองแล้ว แล้วแต่กรณีหมวด ๖ วันมีผลใช้บังคับของประกาศ ข้อ ๒๑ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2553 เป็นต้นไปหมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ เพื่อกําหนดหลักเกณฑ์ต่าง ๆ ที่เกี่ยวข้องกับการเสนอขายใบสําคัญแสดงสิทธิอนุพันธ์ ซึ่งบุคคลที่เกี่ยวข้องต้องถือปฏิบัติ ไม่ว่าจะเป็นหลักเกณฑ์ก่อนหรือหลัง การเสนอขายใบสําคัญแสดงสิทธิอนุพันธ์นั้นแล้ว จึงจําเป็นต้องออกประกาศนี้